Správa Komisie Európskemu Parlamentu a Rade o výdavkoch záručnej sekcie EPUZF - Systém včasného varovania č. 5–6/2006 /* SEK/2006/1054 v konečnom znení */





[pic] | KOMISIA EURÓPSKYCH SPOLOČENSTIEV | Brusel, 26.7.2006 SEK(2006) 1054 konečnom znení SPRÁVA KOMISIE EURÓPSKEMU PARLAMENTU A RADE o výdavkoch záručnej sekcie EPUZF Systém včasného varovania č. 5–6/2006 OBSAH 1. ÚVOD 3 2. PRIPOMIENKY K PLNENIU ROZPOčTU NA ROK 2006 3 3. ZÁVERY 4 Úvod V prílohe 1 je znázornené skutočné čerpanie rozpočtu za obdobie od 16. októbra 2005 do 30. apríla 2006 v porovnaní s profilom výdavkov stanoveným ukazovateľom, ktorý sa určil na základe článku 7 nariadenia Rady (ES) č. 2040/2000 z 26. septembra 2000 o rozpočtovej disciplíne[1]. Pripomienky k plneniu rozpočtu na rok 2006 Nasleduje stručný komentár k najvýznamnejším rozdielom medzi skutočnou úrovňou plnenia a úrovňou vyjadrenou ukazovateľom pre rôzne sektory rozpočtu na rok 2006 (pozn.: v zátvorkách je uvedená súčasná úroveň prečerpania (+) alebo nedostatočného čerpania (–) prostriedkov). Menové faktory Kurz eura voči doláru Vo výdavkoch, ktoré vznikli počas uvedeného obdobia, sa zohľadňuje pohyb kurzu eura voči doláru. Vo veľkej časti vývozných náhrad pre poľnohospodárske výrobky, najmä pre obilniny a cukor, a v prípade niektorých druhov štátnej pomoci ako napríklad pomoc pre bavlnu, sú výdavky ovplyvnené vývojom kurzu eura voči doláru. Rozpočet, ktorý rozpočtový orgán prijal, sa vypracoval v súlade s článkom 8 ods. 1 nariadenia (ES) č. 2040/2000 na základe priemerného paritného kurzu, ktorý za obdobie júl – september 2005 bol 1 EUR = $ 1,22. Je potrebné uviesť, že v období od 1. augusta 2005 do 30. apríla 2006 bol priemerný paritný kurz približne 1 EUR = 1,21 USD, teda približne 1 % pod kurzom použitým pri zostavovaní PNR na rok 2006. Podpoložka 1a – Výdavky v rámci SPP (bez rozvoja vidieka) Cukor (+ 296,9 milióna eur) V porovnaní s objemom vývozu odhadnutým v rozpočte na rok 2006 sú množstvá dovezeného cukru s náhradami oveľa väčšie. Tento faktor by napriek celkovému zníženiu sadzieb vývozných náhrad mohol viesť k vyšším výdavkom, aké sú bežné. Ovocie a zelenina (– 109,2 milióna eur) Členské štáty ukončili financovanie pomoci na spracovanie paradajok. Výdavky boli nižšie z dôvodu menšieho množstva paradajok dovážaných do spracovateľských podnikov. Okrem toho sa ukazuje, že platby, ktoré členské štáty realizujú v prospech operačných fondov pre výrobné organizácie, budú nižšie ako výdavky uvedené v rozpočte. Komisia v súčasnosti očakáva, že realizácia tohto opatrenia bude mať za následok úspory rozpočtových finančných prostriedkov v sektore ovocia a zeleniny. Mlieko a mliečne výrobky ( – 104,7 milióna eur) Súčasné priaznivé podmienky na vnútornom a zahraničnom trhu vo všeobecnosti umožnili Komisii znížiť celkovú úroveň vývozných náhrad a pomoci pre vnútorné trhy pre rôzne produkty tejto oblasti, čím vznikli celkovo nižšie výdavky. Komisia očakáva, že toto nedostatočné čerpanie bude pravdepodobne pokračovať do konca rozpočtového roka. Priama pomoc (– 3 036,3 milióna eur) Súčasné nedostatočné čerpanie sa týka v prvom rade zdvojenej priamej pomoci, čo vyplýva zo skutočnosti, že niektoré členské štáty čelia závažným administratívnym ťažkostiam pri určovaní a vyplácaní súm pomoci a tým aj pri dodržiavaní tempa platieb podľa ukazovateľa. Komisia na základe informácií od členských štátov pravidelne a podrobne monitoruje a aktualizuje stav uplatňovania. Ešte je síce priskoro na odhad výsledku, ale väčšina ťažkostí by sa mala vyriešiť v blízkej budúcnosti. V súčasnosti však Komisia v prípade tohto opatrenia nemôže nedostatočné čerpanie pridelených rozpočtových prostriedkov vylúčiť. Závery Výdavky členských štátov dosiahli pre výdavkovú podkapitolu 1a od 16. októbra 2005 do 30. apríla 2006 výšku 33 137,8 milióna eur, teda 76,6 % dostupných prostriedkov. Celkové nedostatočné čerpanie rozpočtových prostriedkov dosiahlo pri porovnaní s ukazovateľom za to isté obdobie výšku približne – 3 107,5 milióna eur, a to najmä v dôsledku čerpania priamej pomoci z rozpočtu na uvedené obdobie. Čerpanie prostriedkov v rámci výdavkovej podkapitoly 1b dosiahlo od 16. októbra 2005 do 30.apríla 2006 výšku 3 625,1 milióna eur, teda 46,6 % dostupných prostriedkov. V súčasnosti Komisia očakáva, že prostriedky v tejto oblasti sa budú čerpať podľa návrhu rozpočtu na rok 2006. [pic] [1] Ú. v. ES L 244, 29.9.2000, s. 27